ผลตรวจยืนยัน ภรรยา “จัสติน ทรูโด” นายกฯแคนาดา ติดเชื้อ “โควิด-19”
ผลตรวจยืนยัน นางโซฟี เกรกอรี ภรรยา "จัสติน ทรูโด" นายกฯแคนาดา ติดเชื้อ "โควิด-19"!
ผลตรวจยืนยัน นางโซฟี เกรกอรี ภรรยา "จัสติน ทรูโด" นายกฯแคนาดา ติดเชื้อ "โควิด-19"!
13 มี.ค. 2563

สำนักข่าวต่างประเทศ รายงานความคืบหน้ากรณีที่นายจัสติน ทรูโด นายกรัฐมนตรีแคนาดา พร้อมด้วยนางโซฟี เกรกอรี ทรูโด ภรรยา เริ่มกักตัวเองที่บ้านเพื่อดูอาการว่าเข้าข่ายเสี่ยงติดเชื้อไวรัสโคโรนาสายพันธุ์ใหม่ 2019 (โควิด-19) หรือไม่ ทันทีที่พบว่านางโซฟี มีอาการป่วยคล้ายไข้หวัดภายหลังเดินทางกลับจากการร่วมงานปราศรัยในสหราชอาณาจักรเมื่อไม่นานมานี้ ซึ่งทั้งนายทรูโดและภรรยา ต้องทำงานจากบ้าน และรอผลการตรวจจากแพทย์
โดยล่าสุด สำนักนายกรัฐมนตรีแคนาดาออกแถลงการณ์ ระบุ ผลตรวจของนางโซฟี ยืนยันแล้วว่าติดเชื้อโควิด-19 และจะต้องถูกกักกันโรค ทั้งนี้ นางโซฟี มีอาการป่วยเพียงเล็กน้อยเท่านั้น
ส่วนทางด้านนายทรูโด นายกรัฐมนตรี มีสุขภาพดีและไม่มีอาการใดๆ แต่ก็จะเข้ารับการกักกันโรคเป็นเวลา 14 วันตามคำแนะนำของแพทย์ และจะปฏิบัติหน้าที่นายกรัฐมนตรีต่อไป